《和昌黎秋怀诗四首 其三》
明代·黄渊耀

秋气何萧萧，野情空曼曼。纤絺常不完，三旬九遇饭。

饥寒非可乐，温饱讵足愿。孤灯湛空樽，对影还自劝。

左右陈良书，旷如阅吹万。谁当餐此味，芹美不可献。

勖哉东隅光，桑榆乃多怨。

作者简介：（1624—1645）明苏州府嘉定人，字伟恭。黄淳耀弟。清顺治二年，嘉定抗清起义，清兵围城，渊耀宿城堞，昼夜拒战。城破，与其兄自缢于僧舍。有《谷帘学吟》。